‘Beurtkrag onwaarskynlik,’ sê EskomArgieffoto Eskom het gesê dit is onwaarskynlik dat beurtkrag Vrydag toegepas sal word. “Daar is ŉ lae waarskynlikheid vir beurtkrag vandag. Die kragnetwerk is in ŉ goeie toestand en tensy daar iets gebeur, sal daar genoeg krag wees,” het Andrew Etzinger, Eskom se woordvoerder, gesê. Eskom het in ŉ bulletin wat Maandag aan sy werknemers gestuur is, gesê daar is ŉ groot risiko dat beurtkrag Donderdag en Vrydag kan voorkom. Die kragvoorsiener sukkel sedert die begin van November om die ligte aan te hou nadat een van sy steenkoolsilo’s by die Majuba-kragstasie in Mpumalanga ineengestort het. Die kabinet het intussen ŉ vyfpuntplan aangekondig om die elektrisiteitskrisis te hanteer en het ŉ “tegniese beheerkamer” op die been gebring om die plan uit te voer. Lees meer hier.